open-index/open-wikipedia-markdown huggingface dataset:
Claus von Stauffenberg

**Claus Philipp Maria Schenk ''Graf'' von Stauffenberg** ( en alemán), naixito de Jettingen (Reino de Bavera, Imperio Alemán, hue en Bavera, Alemanya) o 15 de noviembre de 1907 y muerto en Berlín (Tercer Reich, hue Alemanya) o 21 de chulio de 1944, estió un aristocrata y militar alemán, qui desembolicó a suya carrera militar mientres a Republica de Weimar y dimpués mientres o Tercer Reich, partecipando en a Segunda Guerra Mundial en as filas d'a *[[Wehrmacht]]*, a on plegó dica o ran de coronel.

En octubre de 1943 lo destinoron a o Estato Mayor d'a Reserva, situato en Berlín, baixo as órdens d'o cheneral Friedrich Olbricht. Dende ixe puesto clau estió o prencipal impulsor, organizador y executor de l'atentato d'o 20 de chulio de 1944 contra Adolf Hitler, en o cual parteciporon destacatos militars alemans (como Ludwig Beck y Henning von Tresckow, encara que o intento de golpe d'estato fracasó. Claus von Stauffenberg fue executato sumariament por fusilamiento o 21 de chulio, cuan o golpe fracasó.

## Vinclos externos
Francesco Rosi

**Francesco Rosi**, naixito de Nápols (Reino d'Italia, hue Italia) o 15 de noviembre de 1922, ye un director cinematografico y guionista italiano, activo en o cine italiano y en o teatro italiano dende primerías d'os anyos 1950 y con cuantos premiso recibitos mientres a suya carrera cinematografica.

D'entre a suya filmografía, cal destacar cintas como *[[Salvatore Giuliano (cinta)|Salvatore Giuliano]]* (1961, con Frank Wolff, Salvo Randone y Frederico Zardi), *[[C'era una volta... (cinta de 1967)|C'era una volta...]]* (1967, con Sophia Loren, Omar Sharif y Georges Wilson), *[[Il caso Mattei]]* (1972, con Gian Maria Volontè, Luigi Squarzina y Gianfranco Ombuen), *[[Lucky Luciano (cinta)|Lucky Luciano]]* (1973, con Gian Maria Volonté, Rod Steiger, Edmond O'Brien y Vincent Gardenia), *[[Tre fratelli (cinta de 1981)|Tre fratelli]]* (1981, con Michele Placido, Philippe Noiret, Vittorio Mezzogiorno y Charles Vanel), u *[[Cronaca di una morte annunciata]]* (1987, con Ornella Muti, Gian Maria Volonté, Irene Papas y Anthony Delon).

## Vinclos externos
*  Francesco Rosi en IMDb.
J. G. Ballard

**J. G. Ballard** (**James Graham Ballard**), naixito d'a Concesión Internacional de Xangai (Xangai, hue en China) o 15 de noviembre de 1930 y muerto en Londres (Reino Uniu) o 19 d'abril de 2009, estió un escritor y novelista britanico de ciencia ficción, autor de cuantas obras adaptatas a o cine, incluyindo-ie a suya obra semi-biografica *[[Empire of the Sun (libro)|Empire of the Sun]]* (1987, Steven Spielberg, con o títol *[[Empire of the Sun (cinta)|Empire of the Sun]]*).

En 2008, o diario *[[The Times]]* encluyiba a J. G. Ballard entre os 50 prencipals autors d'a literatura britanica dende 1945.

## Referencias
Agur Xiberua

**"Agur Xiberua"** (en euskara batua *Agur Zuberoa*, en aragonés *Adios [[Sola]]*) ye una canción popular en euskara d'a provincia de Sola.

Fue escrita en 1946 por Pierre Bordazarre, conoixito con a embotada  *Etxahun-Iruri*, escritor soletino natural d'Iruri.

## Parolas

## Vinclos externos
* Escuchar canción "Agur Xiberua" cantada por cantantes souletinos y en el euskara souletino en el que fue escrito, acompañado de imagenes de Zuberoa
* Escuchar la canción "Agur Xiberua" cantada por o grupo Oskorri y a Coral d'Urretxu
Schindler's List

***Schindler's List*** (títol orichinal en anglés, ***A lista de Schindler*** en aragonés, estrenada en Aragón con o suyo títol traduciu enta lo castellano como ***La lista de Schindler***) ye una cinta estausunidense de l'anyo 1993 de cine epico historico sobre l'Holocausto, dirichida por Steven Spielberg seguntes un guión adaptau por Steven Zaillian (basau en a obra *[[Schindler's Ark]]*, de Thomas Keneally), que en o suyo elenco incluye a destacaus actors como Liam Neeson, Ben Kingsley, Ralph Fiennes, Caroline Goodall y Embeth Davidtz. A cinta recibió cuantos premios.

Estrenada en Washington, DC o 30 de noviembre de 1993 con una durada de 195 minutos, a cinta contó con un presupuesto de 22 millons de dólars, una producción de Steven Spielberg, Gerald R. Molen, Kathleen Kennedy y Branko Lustig ta *[[Amblin Entertainment]]*, banda sonora orichinal de John Williams y dirección de fotografía de Janusz Kamiński.

A cinta charra d'a historia real d'Oskar Schindler, un empresario alemán qui mientres o Tercer Reich y l'Holocausto salvó a vida d'alto u baixo mil chudieus, estando considerato por ixo por Israel como Chusto entre as Nacions. Schindler ye interpretau en a cinta por Liam Neeson, qui por iste papel fue nominau a l'Oscar a o Millor Actor.

## Premios
### Premios Oscar

## Se veiga tamién
* Cine en 1993.
* Cintas de 1993.

## Referencias

## Vinclos externos
*  ''Schindler's List'' en Internet Movie Database.
*  ''Schindler's List'' en Turner Classic Movies.
*  ''Schindler's List'' en Allmovie.
Laurence Fishburne

**Laurence Fishburne** (nombre artistico de **Laurence John Fishburne III**), naixiu d'Augusta (Cheorchia) o 30 de chulio de 1961, ye un actor, director cinematografico, guionista y productor cinematografico estausunidense, activo en o cine estausunidense dende primerías d'os anyos 1970 y con cuantos premios recibius mientres a suya carrera cinematografica.

D'entre a suya filmografía, se puet destacar cintas como *[[The Cotton Club (cinta)|The Cotton Club]]* (1984, Francis Ford Coppola), *[[King of New York]]* (1990, Abel Ferrara), *[[What's Love Got to Do with It (cinta)|What's Love Got to Do with It]]* (1993, Brian Gibson), *[[Just Cause (cinta)|Just Cause]]* (1995, Arne Glimcher), *[[The Matrix]]* (1999, Andy Wachowski y Larry Wachowski), u *[[Assault on Precinct 13 (cinta de 2005)|Assault on Precinct 13]]* (2005, Jean-Francois Richet).

## Premios
L'actor Laurence Fishburne fue nominau en 1993 a l'Oscar a o Millor Actor por o suyo papel en a cinta *[[What's Love Got to Do with It (cinta)|What's Love Got to Do with It]]*, dirichida por Brian Gibson.

## Referencias

## Se veiga tamién
* Cintas interpretadas por Laurence Fishburne.

## Vinclos externos

*  Pachina web oficial de Laurence Fishburne.
*  Laurence Fishburne en Internet Movie Database.
*  Laurence Fishburne en Internet Broadway Database.
*  Laurence Fishburne en Yahoo Movies.
Behin batean Loiolan

**"Behin batean Loiolan"** (en aragonés *Yera una vegata en Loiola*) son uns versos d'amor escritos en o sieglo XIX por o "bertsolari" de Sant Sabastián Indalezio Bizkarrondo Ureña (1831-1876), mas conoixito por a suya embotada de *Bilintx*.

## Vinclos externos
* "Behin batean Loiola" - Versión orichinal de Bilintx cantata por o grupo ''Oskorri''.
* "Behin batean Loiola" - Versión d'o grupo ''Egan'', amoldata a la melodia d'a canción "Annie´s Song" de John Denver.
* "Annie´s Song" - John Denver.
Batalla d'os Campos Catalaunicos

A **batalla d'os Campos Catalaunicos** se produció en l'anyo 451 en un puesto desconoixito d'o nord-este de Galia a man d'Exalons. En esta batalla s'enfrentó una coalición formata por l'exercito romano d'occident y os exercitos de diferents pueblos barbaros, (dirichitos toz por o cheneral romano Aecio y o visigodo Teodorico I), contra os invasors hunnos y os pueblos aliaus a ellos, dirichitos por Atila. O resultau estió una victoria relativa d'os romanos y visigodos, que no destruyioron de tot a los exercitos invasors, pero creboron con a ideya d'invencibilidat d'Atila.

En a batalla d'os Campos Catalaunicos o rei Teodorico I morió en combate y os visigodos nombroron rei a lo suyo fillo Turismundo en o mesmo campo de batalla.

## Mencions en fuents aragonesas
Como una d'as batallas mes importants d'a Historia Universal no podeba faltar en a "Cronica de los Conquiridors" de Chuan Ferrández d'Heredia, que se detalla baixo o títol *DELA BATALLA DE ECIO PATRICIO CONTRA ATILLA ET BLENDA, REYES DE LOS HUNCNOS* y se torna a nombrar unas linias mes abaixo con o títol: *COMO ATILLA FUE VENCIDO FOR THEODOMIR, REY DE LOS HISTREGODOS, ET DELA SU MUERT, FEYA, ET DELAS COSAS QUE LOS SUYOS FIZIERON EN LURES EXEQUIAS*:
Ralph Fiennes

**Ralph Fiennes** (nombre artistico de **Ralph Nathaniel Twisleton-Wykeham-Fiennes**), naixito d'Ipswich (Suffolk, Reino Uniu) o 22 d'aviento de 1962, y un actor britanico, activo en o cine britanico (y dimpués en o cine estausunidense) dende primerías d'os anyos 1990 y con cuantos premios recibitos mientres a suya carrera cinematografica.

D'entre a suya filmografía, se puet destacar a suya participación en bellas cintas como *[[Schindler's List]]* (1993, Steven Spielberg), *[[Strange Days (cinta)|Strange Days]]* (1995, Kathryn Bigelow), *[[The English Patient (cinta)|The English Patient]]* (1996, Anthony Minghella), *[[The End of the Affair (cinta de 1999)|The End of the Affair]]* (1999, Neil Jordan), *[[The Constant Gardener (cinta)|The Constant Gardener]]* (2005, Fernando Meirelles), u *[[The Duchess (cinta)|The Duchess]]* (2008, Saul Dibb).

## Premios
En 1996 Ralph Fiennes fue nominato a l'Oscar a o Millor Actor por a suya interpretación d'o conte László de Almásy en *[[The English Patient (cinta)|The English Patient]]*, una cinta dirichita por Anthony Minghella.

## Vinclos externos

*  Ralph Fiennes en IMDb.
*  Ralph Fiennes en Internet Broadway Database.
José Rufino Echenique

**José Rufino Echenique Benavente**, naixito de Puno (virreinau d'o Perú, Monarquía Hispanica, hue Perú) o 16 de noviembre de 1808 y muerto en Lima (Perú) o 16 de chunio de 1887, estió un militar y politico peruano, qui estió President de Perú en 1851-1855 en un periodo entre dos presidencias d'o liberal Ramón Castilla.
Gaasterlân-Sleat

**Gaasterlân-Sleat** (en neerlandés *Gaasterland-Sloten*) ye un municipio neerlandés situato en a provincia de Frisia. Ye a mas una d'as islas Frisias Occidentals.

A suya población ye de 10.259 habitants (2007) en una superficie de 209,29 km², con una densidat de población de 108 hab/km².

## Poblacions
Aldegea, Aldemardum, Bakhuizen, Balk, Elahuzen, Harich, Kolderwâlde, Murns, Nijemardum, Riis, Rûgehuzen, Sleat, Sondel y Wikel.
Harns

**Harns** (en neerlandés *Harlingen*) ye un municipio neerlandés situato en a provincia de Frisia. Ye amás una d'as islas Frisias Occidentals.

A suya población ye de 15.450 habitants (2007) en una superficie de 387,67  km², con una densidat de población de 614 hab/km².

## Poblacions
A mas d'a propia localidat de Harns, incluye as poblacions de Mullum y Winaam.
Aleksandr Kolchak

**Aleksandr Vasiliyevich Kolchak** (Александр Васильевич Колчак en ruso y alfabeto cirilico) u **Aleksandr Kolchak**, naixito de Sant Petersburgo (Imperio Ruso, hue Rusia) o 16 de noviembre de 1874 en Irkutsk (Republica Socialista Sovietica de Rusia, hue Rusia) por fusilamiento o 7 de febrero de 1920, estió un explorador, mariner y militar ruso, qui plegó a o ran d'almirant (encara que estió un ran autoconcedito). Luitó en l'Armata rusa mientres a Guerra ruso-chaponesa y a Primera Guerra Mundial, y dimpués d'a Revolución rusa, cuan os bolcheviques prenioron o poder en a Revolución d'octubre, se convertió en o líder de l'Exercito Blanco en a subsiguient Guerra Civil rusa, en luita contra l'Exercito Royo. Feito presonero por os bolcheviques, fue fusilato en Irkutsk.

## Vinclos externos
Odoardo Beccari

**Odoardo Beccari**, naixito de Florencia (Gran Ducau de Toscana, hue Italia) o 16 de noviembre de 1843 y muerto en Florencia (Reino d'Italia, hue Italia) o 25 d'octubre de 1920, estió un naturalista y botanico italiano.

Se formó en a Universidat de Pisa, a on estió asistent de Botanica de Pietro Savi, y tamién en a Universidat de Bolonya, a on se graduó en 1863, fendo-ie conoixencia con o naturalista chenovés Giacomo Doria. Mientres d'una estancia de 3 anyadas en Sarawak (Malaisia), a on descubrió y catalogó cuantas especies d'insectos y plantas. En tornar a Florencia por a suya malautía de malaria, estió en 1869 l'establidor d'o *[[Nuovo Giornale Botanico Italiano]]*. Tornó a viachar en primeras enta Etiopia, y dimpués enta Nueva Guinea y Indonesia, no tornando a Italia dica 1876; en 1877 tornó a marchar enta India, Malaisia, Australia, Tasmania y Nueva Zelanda, ta marchar dimpués enta Chava y Sumatra, a on descubrió *[[Amorphophallus titanum]]*, a mayor inflorescencia d'o mundo.

En tornar a Florencia en zaguerías de 1878, lo i nombroron director d'o *[[Giardino dei Semplici]]* d'a ciudat, succedindo-ie a Filippo Parlatore, encara que por o suyo caracter independient dimitió en 1879. En 1904 se convertió en miembro de l' *[[Accademia Nazionale dei Lincei]]*.

## Obras
* *Malesia, raccolta di osservazioni botaniche intorno alle piante dell'arcipelago indo-malese e papuano* (Genova, Roma, Firenze, 1877-1890, tre volumi)
* *Nelle Foreste di Borneo. Viaggi e ricerche di un naturalista* (S. Landi, Firenze, 1902)
* *Palme del Madagascar* (1912)
* *Nova Guinea, Selebes e Molucche. Diari di viaggio ordinati dal figlio Prof. Dott. Nello Beccari* (La Voce, Firenze, 1924)
* *Asiatic Palms*, Annual Review of the Botanical Garden of Calcutta, v. XI, 1908-v. XIII, 1931-32

## Vinclos externos
Batalla d'o puent d'Arcole

A **batalla d'o puent d'Arcole** (a vegatas dita simplament **batalla d'Arcole**) ye una batalla escaicita entre o 15-17 de noviembre de 1796 mientres a primera campanya d'Italia, en as Guerras revolucionarias francesas, en a redolada d'a localidat d'Arcole (hue situata en a provincia de Verona, Veneto, Italia). En ista batalla por o control d'os puents sobre l'arrigachuelo dito Alpone, un afluent d'o río Adige, luitoron 20.000 soldatos de l'Exercito francés d'a Primera Republica Francesa mandatos por Napoleón Bonaparte contra 24.000 soldatos de l'Exercito austriaco mandatos por Josef Alvinczy, y remató con una victoria francesa, con o cual os franceses podioron continar con o Seche de Mantua que as tropas austriacas prebaban de crebar.

## Vinclos externos
Agnolo Bronzino

**Agnolo Bronzino** u **Bronzino** (nombre artistico d' **Agnolo di Cosimo di Mariano**), naixito de Florencia (Ducau de Florencia, hue Italia) o 17 de noviembre de 1503 y muerto en ixa mesma ciudat toscana o 23 de noviembre de 1572, estió un pintor italiano d'o Renaiximiento, que destacó por as suyas habilidaz como retratista, estando a o servicio d'a familia Medici en a suya corte florentina.

## Galería

Imachen:Angelo Bronzino 010.jpg|Detalle de l'Arcánchel Sant Miguel en un fresco d'o Palacio Vecchio (Florencia).
Imachen:Angelo Bronzino 028.jpg|*A Sagrata Familia* (Museu Puschkin, Moscú).
Imachen:Angelo Bronzino Unknown Lady.jpg|Una muller desconoixita (National Gallery, Londres).


Imachen:Lorenzo de Medici.jpg|Lorenzo de Medici.
Imachen:Worship of the shepherds by bronzino.jpg|
Imachen:Angelo Bronzino - Venus, Cupid, Folly and Time - National Gallery, London.jpg|Alegoría d'o trunfo de Venus.


Imachen:Laura Battiferri by Angelo Bronzino.jpg|Retrato de Laura Battiferri (a muller de Bartolomeo Ammannati).
Imachen:Deposition of Christ C2RMF.jpg|Fresco d'o Palacio Vecchio (Florencia).
Imachen:Agnolo Bronzino - Cosimo I de' Medici in armour - Google Art Project.jpg|Cosme I de Medici (Galería d'Arte de Nueva Gales d'o Sud, Australia).


## Vinclos externos
Loís XVIII de Francia

**Loís XVIII de Francia**, naixiu de Versailles (Reino de Francia) o 17 de noviembre de 1755 y muerto en París (Reino de Francia) o 16 de setiembre de 1824, estió un rei de Francia dende o 6 d'abril de 1814 dica lo 20 de marzo de 1815 y dende lo 8 de chunio de 1815 dica lo 16 de setiembre de 1824. Adoptó lo suyo numeral fendo referencia a Loís XVII, qui no heba estau mai proclamau rei, pero que representaba la continidat dinastica d'o lechimismo francés. Yera fillo de Loís Ferrando de Francia, dofín de Francia, y d'a suya muller María Chusepa de Saxonia.

## Vinclos externos
Étienne Mac Donald

**Jacques Étienne Joseph Alexandre Mac Donald** (conoixito como **Jacques Étienne Mac Donald** u simplament como **Étienne Mac Donald** u **Étienne Macdonald**, naixito de Sedan (Reino de Francia, hue departamento d'Ardenas, Francia) o 17 de noviembre de 1765 y muerto en Beaulieu-sur-Loire (Reino de Francia, hue Loiret) o 25 de setiembre de 1840, estió un militar francés (encara que de pais escoceses) activo en l'Exercito francés dende 1798 dica 1830, plegando a o ran de mariscal.

Sirvió mientres o Reino de Francia, a Monarquía Constitucional Francesa, a Primera Republica Francesa, o Primer Imperio Francés, a Restauración Francesa y a dita *[[Monarquía de Chulio]]*, luitando en as Guerras Revolucionarias Francesas y en as Guerras napoleonicas, partecipando en cuantas destacatas batallas, como a batalla de Jemappes, a batalla de Trebbia, a batalla de Marengo, a batalla de Wagram, a batalla de Lützen y a batalla de Leipzig.

## Vinclos externos
Joan Crawford

**Joan Crawford** (nombre artistico de **Lucille Fay LeSueur**), naixida de San Antonio (Texas) o 23 de marzo de 1904 y muerta en Nueva York (Nueva York) o 10 de mayo de 1977, estió una actriz estausunidense, activa en o cine estausunidense dende meyaus d'os anyos 1920 y con cuantos premios recibius mientres a suya carrera cinematografica.

D'entre a suya filmografía, se puet destacar as suyas interpretacions en cintas como *[[Across to Singapore]]* (cine mudo, 1928, William Nigh), *[[Montana Moon]]* (1930, Malcolm St. Clair), *[[This Modern Age]]* (1931, Nick Grinde), *[[Rain (cinta de 1932)|Rain]]* (1932, Lewis Milestone), *[[Chained (cinta de 1934)|Chained]]* (1934, Clarence Brown), *[[The Last of Mrs. Cheyney (cinta de 1937)|The Last of Mrs. Cheyney]]* (1937, Richard Boleslawski), *[[Strange Cargo (cinta de 1940)|Strange Cargo]]* (1940, Frank Borzage), *[[Above Suspicion (cinta de 1943)|Above Suspicion]]* (1943, Richard Thorpe), *[[Mildred Pierce (cinta)|Mildred Pierce]]* (1945, Michael Curtiz), *[[Flamingo Road (cinta)|Flamingo Road]]* (1945, Michael Curtiz), *[[Goodbye, My Fancy]]* (1951, Vincent Sherman), *[[Johnny Guitar]]* (1954, Nicholas Ray), u *[[Autumn Leaves (cinta)|Autumn Leaves]]* (1956, Robert Aldrich).

## Filmografía
### Actriz

## Premios
L'actriz Joan Crawford recibió en 1945 un premio Oscar a la Millor Actriz por a suya interpretación en a cinta *[[Mildred Pierce (cinta)|Mildred Pierce]]*, dirichida por Michael Curtiz.

## Referencias

## Se veiga tamién
* Cintas interpretadas por Joan Crawford.

## Vinclos externos

*  Joan Crawford en Internet Movie Database.
*  Joan Crawford en Internet Broadway Database.
*  Joan Crawford en Turner Classic Movies.
*  Joan Crawford en Find A Grave.
Asa Gray

**Asa Gray**, naixito de Sauquoit (una aldeya de Paris, Nueva York) o 18 de noviembre de 1810 y muerto en Cambridge (Massachusetts) o 30 de chinero de 1888, estió un naturalista y botanico estausunidense, considerato como o mas destacato botanico estausunidense d'o sieglo XIX.

Disciplo y colaborador de John Torrey, se convertió en en 1842 profesor en a Universidat de Harvard, tenendo correus con Charles Darwin, de qui estió un fervient colaborador y defensor. En 1868-1873 estió o primer president de l' *[[American Academy of Arts and Sciences]]*, presidindo dimpués l' *[[American Association for the Advancement of Science]]* dende 1872. Tamién estió miembro d'a *[[Smithsonian Institution]]* y d'a *[[Royal Society]]*.

## Obras
* 1838-1846: *A flora of North America* (con John Torrey).
* 1845-1850: *Plantae Lindheimerianae: An enumeration of F. Lindheimer's collection of Texan plants, with remarks and descriptions of new species, etc.*.
* 1848: *Manual of the Botany of the Northern United States, from New England to Wisconsin and South to Ohio and Pennsylvania Inclusive*.
* 1848- 1849: *Genera florae Americae boreali-orientalis illustrata*.
* 1849: *Plantm Fendlerianae Novi Mexi-camp*.
* 1852-1853: *Plantae Wrightianae texano-neo-mexicanae*.
* 1854: *Botany of the United States Expedition during the years 1838-1842 under the command of Charles Wilkes, Phanerogamia *.
* 1878-1897: *Synoptical Flora of North America*.
* 1846-1888: *Contributions to North American Botany*, en *Proceedings of the American academy of arts and sciences*, volumes 1-23.

## Vinclos externos

## Referencias
Teodorico lo Gran

**Teodorico** dito **lo Gran**, naixito de Dacia en 454 y muerto en Ravena o 30 d'agosto de 526, estió un rei ostrogodo creyador d'o Reino Ostrogodo d'Italia.

Fillo de Teodomir, fue educato en Constantinoble como rehén, on recibió conoixió a cultura grecolatina. Sucedió a lo suyo padre en l'anyo 474. L'emperador Zenón lo nombró *[[Magister militum]]* y patricio romano en l'anyo 488 y lo ninvió ta Italia, pa que la reconquerise pa os romanos. Dimpués d'eliminar a Odoacro, se proclamó rei y creyó o Reino Ostrogodo d'Italia. A diferencia d'atros reis barbaros Teodorico respectó as institucions romanas, y tamién respectó a relichión catolica. Teneba consellers romanos como Boecio y Casiodoro. deixó que os romanos controlasen l'administración deixando en poder d'os ostrogodos l'exercito.

Protechió a los visigodos d'o Reino de Tolosa dimpués d'a derrota en a batalla de Vouillé (507), impedindo que os Burgundios ocupasen a Provenza y ninviando a l'exercito ostrogodo ta Septimania, on os visigodos resistiban l'abance franco.

Ye mencionato en a "Cronica de los Conquiridors":

## Referencias

## Vinclos externos
Linda Evans

**Linda Evans** (nombre artistico de **Linda Evenstad**), naixida de Hartford (Connecticut, Estaus Unius) o 18 de noviembre de 1942, ye una actriz estausunidense, activa en o cine estausunidense dende primerías d'os anyos 1960.

Encara que gosa estar conoixida nomás que por a suya participación en series de televisión como *[[The Big Valley]]* (1965-1969) u *[[Dynasty]]* (1981-1989), tamién fació bellas cintas, como *[[The Klansman]]* (1974, Terence Young), *[[Mitchell (cinta)|Mitchell]]* (1975, Andrew V. McLaglen) u *[[Tom Horn (cinta)|Tom Horn]]* (1980, William Wiard).

## Se veiga tamién
* Cintas interpretadas por Linda Evans.

## Vinclos externos

*  Pachina web oficial de Linda Evans.
*  Linda Evans en Internet Movie Database.
*  Linda Evans en Allmovie.
Paul Éluard

**Paul Éluard** (pseudonimo d' **Eugène Émile Paul Grindel**), naixito de Saint-Denis (Sena-Sant Denís, Tercera Republica Francesa) o 14 d'aviento de 1895 y muerto en Charenton-le-Pont (Val d'o Marne, Francia) o 18 de noviembre de 1952, estió un destacato poeta francés, fendo parte a suya obra poetica d'os movimientos artisticos d'o Dadaísmo y d'o Surrealismo.

## Vinclos externos
James Coburn

**James Coburn** (nombre artistico de **James Harrison Coburn III**), naixiu de Laurel (Nebraska) o 31 d'agosto de 1928 y muerto en Beverly Hills (California) o 18 de noviembre de 2002, estió un actor estausunidense activo en o cine estausunidense dende zaguerías d'os anyos 1950 y con cuantos premios recibius mientres a suya carrera cinematografica.

D'entre a suya filmografía, cal destacar as suyas interpretacions en cintas como *[[The Magnificent Seven]]* (1960, John Sturges), *[[Hell Is for Heroes (cinta)|Hell Is for Heroes]]* (1962, Don Siegel), *[[The Great Escape (cinta)|The Great Escape]]* (1963, John Sturges), *[[Charade (cinta de 1963)|Charade]]* (1963, Stanley Donen), *[[Major Dundee]]* (1965, Sam Peckinpah), *[[Our Man Flint]]* (1966, Daniel Mann), *[[Candy (cinta de 1968)|Candy]]* (1968, Christian Marquand), *[[Pat Garrett and Billy the Kid]]* (1973, Sam Peckinpah), *[[Hard Times (cinta de 1975)|Hard Times]]* (1975, Walter Hill), *[[The Last Hard Men (cinta)|The Last Hard Men]]* (1976, Andrew McLaglen), *[[Midway (cinta de 1976)|Midway]]* (1976, Jack Smight), *[[Cross of Iron]]* (1977, Sam Peckinpah), u *[[The Baltimore Bullet]]* (1980, Robert Ellis Miller).

## Premios
En 1998 l'actor James Coburn recibió lo Premio Oscar a o Millor Actor Segundario por a suya interpretación en *[[Affliction (cinta)|Affliction]]*, una cinta dirichida por Paul Schrader.

## Se veiga tamién
* Cintas interpretadas por James Coburn.

## Vinclos externos

*  James Coburn en Internet Movie Database.
*  James Coburn en Allmovie.
*  James Coburn en Turner Classic Movies.
*  James Coburn en Find A Grave.
George Gallup

**George Horace Gallup**, naixito de Jefferson (Iowa) o 18 de noviembre de 1901 y muerto en Thun (cantón de Berna, Suiza) o 26 de chulio de 1984, estió un matematico y estatistico estausunidense, establidor de l' *[[American Institute of Public Opinion]]* en 1935 ta realizar estudios estadisticos d'as eleccions estausunidenses y prediccions d'os suyos resultatos.

Formato en a Universidat d'Iowa, se i licenció en Ciencias Politicas, treballando dende primerías d'os anyos 1930 en o campo d'as enquestas ta una achencia de publicidat, que estió la base d'o suyo treballo posterior en ixe campo, encara que aplicando-lo a la politica. O suyo prencipal exito estió en 1936, cuan seguntes as suyas prediccions o vencedor en as eleccions sería Franklin Roosevelt en cuentas d'o suyo rival Alfred Landon, como pronosticaba a prensa estausunidense.
Miramont d'Astarac

:*Iste articlo ye sobre una comuna occitana en o departamento francés d'o Gers; ta atros usos, se veiga *'Miramont (desambigación)**''.

**Miramont d'Astarac*' (*Miramont d'Astarac* en [[Idioma occitán|occitán]], *Miramont-d'Astarac* en [[Idioma francés|francés]] y oficialment) ye una [[Comunas de Francia|comuna]] [[Occitania|occitana]] en o [[Departamentos de Francia|departamento]] [[Francia|francés]] de [[Gers]], [[Rechions de Francia|rechión]] d'[[Occitania (Francia)|Occitania]], [[Districtos de Francia|districto]] de [[Districto de Miranda|Miranda]] y [[Cantons de Francia|cantón]] de [[Cantón de Miranda-Astarac|Miranda-Astarac]].

A suya [[Población humana|población]] ye de 361 habitants ([[2007]]) en una [[superficie]] de 14,73 [[km²]], con una [[densidat de población]] de 24,51 hab/km².

== Demografía ==


== Administración ==
=== Alcaldes ===


== Vinclos externos ==

*  [https://web.archive.org/web/20070313151849/http://www.ign.fr/affiche_rubrique.asp?rbr_id=1087&CommuneId=33724 Información de Miramont d'Astarac] en a pachina web d'o *Institut Géographique National''.

## Referencias
Montcassin

**Montcassin** (*Montcassin* en occitán, *Moncassin* en francés y oficialment) ye una comuna occitana en o departamento francés de Gers, rechión d'Occitania, districto de Miranda y cantón de Miranda-Astarac.

A suya población ye de 119 habitants (1999) en una superficie de 13,93 km², con una densidat de población de 8,54 hab/km².

## Demografía

## Administración
### Alcaldes

## Vinclos externos
*  Información de Montcassin en a pachina web d'o *[[Institut Géographique National]]*.

## Referencias
Base de datos

Una **base de datos** ye un conchunto de datos estructurato, organizato seguntes una estructura coderent y accesibles dende mas d'un programa u aplicación, de traza que cualsiquiera d'éls puet estar quitato d'o conchunto y actualizato, sin d'afectar ni a estructura d'o conchunto ni os atros datos.
 
O *[[software]]* especializato que chestiona istos datos se diz Sistema Chestor de Bases de Datos (en anglés, *DBMS*). Ta que un programa sía considerato un SChBD, ha de cumplir as propiedaz ACID (*Atomicity, Consistency, Isolation, Durability*).

Una base de datos puet seguir un modelo de datos. O mas común ye o modelo relacional de datos, encara que bi'n ha d'atros, como o modelo obchectual de datos. O lenguache mas conoixito ta o modelo relacional de datos ye o SQL.

Existen programas ditos programas cheneradors de datos, abreviato SChBD, que permiten alzar y posteriorment acceder a os datos de traza rapeda y estructurata. As propiedaz d'istos SChBD asinas como a suya utilización y administración, s'estudeyan aintro de l'ambito d'a informatica.

As aplicacions mas emplegatas son ta a chestión d'empresas y institucions publicas. Tamién son amplament utilizatas en o entorno cientifico con obchectos t'alzar información experimental.

Eixemplos de bases de datos son o catalogo de libros d'una biblioteca, o sistema de facturación d'una empresa u o sistema d'evaluación d'una institución escolar u simplament d'un mayestro.

Ta que sían útils os datos s'han de poder consultar, bien por pantalla y a traviés d'a suya impresión, obtener informes, u a traviés d'atros sistemas informaticos. Tamién ye menester que tienga un mantenimiento que actualice os datos y corricha as errors detectatas.

Encara que as bases de datos pueden contener muitos tipos de datos, beluns d'éls se troban protechitos por as leis de diversos países. Por eixemplo en Espanya, os datos personals se troban protechitos por a *[[Lei Organica de Protección de Datos de Carácter Personal]]* (LOPD).

## Se veiga tamién
* MySQL.
* Pilot-DB.
* PostgreSQL.
* Col·lex: base de datos ta usos didacticos d'o Departamento d'Educación d'a Cheneralidat de Catalunya.
* Sql Server: base de datos d'a empresa norteamericana Microsoft.
* Diccionario de datos.
* Intelichencia empresarial.
* Modelo de tabla.

## Vinclos externos
*  Utilidat d'una base de datos relacional (BASAP)
*  Qué ye y cómo ye una base de datos relacional (BASAP)
Batalla d'Ocaña

A **batalla d'Ocaña** estió una batalla escaicita en Ocaña (hue en Toledo, Castiella-La Mancha) o 19 de noviembre de 1809, en a cual luitó d'una man l'exercito espanyol mandato por o cheneral Juan Carlos de Aréizaga y, d'atra man, l'exercito francés, mandato por o mariscal Nicolas Jean-de-Dieu Soult. A batalla remató con a victoria decisiva francesa francesa y a destrucción d'a sola fuerza militar espanyola capable d'evitar a invasión d'Andalucía, que s'escaició ixe mesmo hibierno.
Carlos I d'Anglaterra

:*Iste articlo ye sobre o rei Carlos I d'Anglaterra y d'Escocia; ta atros usos, se veiga *'Carlos I**''.

**Carlos I d'Anglaterra y d'Escocia''', naixiu d'o palacio de Dùn Phàrlain (Dùn Phàrlain, Reino d'Escocia) o 19 de noviembre de 1600 y muerto en o palacio de Whitehall (Londres, Reino d'Anglaterra) o 30 de chinero de 1649, estió un Rei d'Anglaterra y Rei d'Escocia dende o 27 de marzo de 1625, cuan succedió a su pai Chaime I d'Anglaterra y VI d'Escocia, dica a suya muerte. Feba parte d'a Casa d'Estuardo.

## Vinclos externos
Bertel Thorvaldsen

**(Karl Albert) Bertel Thorvaldsen**, naixito de Copenaguen o 19 de noviembre de 1770 y muerto en ixa capital o 24 de marzo de 1844, estió un destacato escultor danés d'o Neoclasicismo, naixito en una familia con antipasaus no nomás daneses so que tamién islandeses, y que desembolicó a suya carrera artistica en Dinamarca pero tamién en a ciudat de Roma, en Italia.

Antiparte, en 1733-1744 estió o director d'a Reyal Academia Danesa d'Artes Polidas.

## Vinclos externos

## Galería

Imachen:ThorvaldsensJason.jpg|*[[Chasón]]* (Museu Thorvaldsen, Copenaguen).
Imachen:Thorvaldsens Ganymedes.jpg|*[[Ganimedes]] con l'aliga* (Museu Thorvaldsen, Copenaguen).
Imachen:Thorvaldsens Gratier med Amors pil.jpg|*As [[Tres Gracias]] y l'[[Amor]]* (Museu Thorvaldsen, Copenaguen).
Meg Ryan

**Meg Ryan** (nombre artistico de **Margaret Mary Emily Anne Hyra**), naixita de Fairfield (Connecticut) o 19 de noviembre de 1961, ye una actriz estausunidense, activa en o cine estausunidense dende primerías d'os anyos 1980 y con cuantos premios recibitos mientres a suya carrera cinematografica.

D'entre a suya filmografía, se puet destacar as suyas interpretacions en cintas como *[[Promised Land (cinta de 1987)|Promised Land]]* (1987, Michael Hoffman), *[[When Harry Met Sally...]]* (1989, Rob Reiner), *[[Sleepless in Seattle]]* (1993, Nora Ephron), *[[When a Man Loves a Woman (cinta)|When a Man Loves a Woman]]* (1994, Luis Mandoki), *[[City of Angels (cinta)|City of Angels]]* (1998, Brad Silberling), *[[You've Got Mail]]* (1998, Nora Ephron) u *[[Proof of Life]]* (2000, Taylor Hackford).

## Vinclos externos

*  Meg Ryan en IMDb.
Javier Aguirre

:*Ta atros emplegos se veiga [[Javier Aguirre (desambigación)]].*

**Javier Aguirre Onaindía**, (Ciudat de Mexico, 1 d'aviento de 1958) y conoixito tamién con as embotadas d**'o Basco** y **o Basco Aguirre**, ye un entrenador de fútbol mexicano, que amás d'antis mas estió futbolista. Estió entrenador en Atlante, en Pachuca, en a selección de fútbol de Mexico, en Osasuna, Atlético de Madrit y Real Zaragoza.Fue l'entrenador d'o RCD Espanyol d'a Liga BBVA espanyola dende o 2013 dica o 2014, dimpués fue seleccionador de Chapón y d'Echipto. Actualment ye entrenador d'o CD Leganés en a Laliga.

## Referencias
Javier Aguirre (desambigación)

**Javier Aguirre ** puet estar:

* **[[Javier Aguirre (actor)]]**, un actor espanyol, segundario en bellas cintas mientres os anyos 2000.
* **[[Javier Aguirre Erauso]]**, un director de fotografía basco (1975-).
* **[[Javier Aguirre Fernández]]**, un director cinematografico basco (1935-2019).
* **[[Javier Aguirre Onaindía]]**, un futbolista y entrenador mexicano (1958-).
Teodomir

**Teodomir** estió un rei ostrogodo y o pai de Teodorico lo Gran. Participó en a Batalla d'os Campos Catalaunicos y dimpués d'a derrota hunna se rebeló contra Atila conseguindo independizar de pa cutio a los ostrogodos d'os hunnos en a Batalla de Nedao (hibierno de l'anyo 454). Dimpués s'adrezó a Naissus y creyó un reino ostrogodo que s'extendeba por l'antiga provincia de Panonnia y en o que gobernó chunto con os suyos chirmans Valamir y Videmir.

Ye mencionato en a "Cronica de los Conquiridors" en texto con títol *COMO ATILLA FUE VENCIDO FOR THEODOMIR, REY DE LOS HISTREGODOS, ET DELA SU MUERT, FEYA, ET DELAS COSAS QUE LOS SUYOS FIZIERON EN LURES EXEQUIAS*:
Alberto Contador

**Alberto Contador Velasco**, conoixiu profesionalment como **Alberto Contador** y naixiu de Pinto (Madrit) o 6 d'aviento de 1982, ye un ciclista profesional activo en o ciclismo dende 2003 dica 2017. En l'actualidat ye retirau d'o esporte d'elite tien cuantas victorias importants mientres a suya carrera esportiva, incluyindo-ie 7 victorias en grans vueltas (dos Tours de Francia (descalificato en o Tour de 2010 por dopache), 2 Giro d'Italia (descalificato en o Giro de 2011 por dopache) y tres Vueltas a Espanya), a mas de muitas atras victorias menors.

Partecipó en os Chuegos Olimpicos de Pekín 2008 estando cuatreno clasificato en a cursa contrarreloch individual. En o Tour de Francia de 2010 dió positivo por clembuterol en un control de dopache, dimpués de muitos recursos fue sancionado sin de competir y anulaus os suyos resultaus dende o 5 d'agosto de 2010 dica o 5 d'agosto de 2012, istos procesos fuoron conoixitos como Caso Contador.

## Referencias

## Vinclos externos

*   Pachina web oficial d'Alberto Contador
Lista de reis visigodos

Os **reis visigodos** han reinato en diferents territorios:

### Reis tervinchios
* Ariarico: 330-340
* Cheberico: 340-350
* Alavivo: 350-369
* Friticherno: 369–380.
* Atanarico: 380–381.
* Alarico I: 395–410.

### Reis visigodos con capital en [[Tolosa]]
* Ataúlfo: 410–415.
* Sicherico: 415.
* Walia: 415–418.
* Teodorico I: 418–451.
* Turismundo: 451–453.
* Teodorico II: 453–466.
* Ewrico: 466–484.
* Alarico II: 484–507.

### Reis visigodos con capital en [[Narbona]]
* Chesaleico: 507–511.

### Gobierno ostrogodo con capital en [[Rávena]]
* Teodorico lo Gran (ostrogodo, rechent d'Amalarico): 511–526.

### Reis visigodos con capital en [[Narbona]]
* Amalarico: 526–531.

### Reis visigodos con capital en [[Toledo]]

* Teudis: 531–548.
* Teudiselo: 548–549.
* Achila I: 549–551.
* Atanachildo: 551–567 (fixa a suya residencia en Toledo).
* Liuva I: 567–572.
* Leovichildo: 572–586.

### Reis visigodos catolicos con capital en Toledo

* Recaredo I: 586–601.
* Liuva II: 601–603.
* Witerico: 603–610.
* Gundemaro: 610–612.
* Sisebut: 612–621.
* Recaredo II: 621.
* Suintila: 621–631.
* Sisenando: 631–636.
* Cintila: 636–639.
* Tulga: 639–642.
* Cindaswinto: 642–653.
* Receswinto: 653–672.
* Wamba: 672–680.
* Erwichio: 680–687.
* Echica: 687–700.
* Witiza: 700–710.
* Rodrigo: 710–711.

### Fin d'o reino visigodo
* Achila II: 710–714 (reinó en a Tarraconense y Septimania).
* Ardo: 714–720 (reinó en a Septimania).
* Teodomir: 713–743 (reinó en Reino de Tudmir (713-779)).
* Atanachildo: (743-779?) (reinó en Reino de Tudmir (713-779)).

### Usurpadors
* Sant Hermenechildo: 579–584 (Fillo de Leovichildo, se sublevó contra su pai y se proclamó rei en Sevilla. No gobernó que en a Bética).
* Sindila: 631–631.
* Iudila: 63¿?–63¿? (investito con poders rechios mientres o captiverio de Suintila u ya o baixo reinato de Sisenando, labró moneda —simbolo de lechitimidat reyal—. No reinó que en Lusitania y a Bética).
* Pavlo: 673 (duque d'a Narbonesa, fue proclamato rei en Cherona. Reinó en a Septimania y bellas parz d'a Tarraconense).
* Suniefredo: 692–693. Labró moneda.

## Veyer tamién
* Visigodos
* Sant Isidoro *(Historia Gothorum)*
* Reino Visigodo de Tolosa
* Reino Visigodo de Toledo
* Concilios de Toledo

## Galería d'imáchens

Imachen:Ataúlfo 01.jpg|Ataúlfo († 415)
Imachen:Eurico statue in Madrid by Juan Porcel, (1750-53).jpg|Ewrico († 484)
Imachen:Leovigildo 01.jpg|Leovichildo († 586)
Imachen:Rey_visigodo_Recaredo_02.jpg|Recaredo I († 601) 
Imachen:Ervigio rey visigodo-687-01.jpg|Liuva II († 603)
Imachen:Teodorico_I_rey_visigodo-01.jpg|Witerico († 610)
Imachen:Gundemaro.jpg|Gundemaro († 612)
Imachen:Suintila 01.jpg|Suintila († 634)
Imachen:Chintila.jpg|Cintila († 639)
Imachen:Wamba 01.jpg|Wamba († 688)


## Vinclos externos
Alarico I

**Alarico I** estió un sobirán d'os visigodos celebre por haber saqueyato Roma y haber contribuito a la descomposición de l'Imperio Romano d'Occident. Reino dende l'anyo 395 dica l'anyo 410.

Dimpués de prener o títol de rei diriche a los visigodos ta l'Epiro, con  unas incursions de saqueyo por Tracia, Macedonya, Beocia, Focida y o Peloponiso con ciudaz como Corinto, Esparta, Argos y Megara, fue nombrato *Magister militum* de Iliria. Dende Iliria s'adreza enta Roma, pero ye aturato por Estilicón en Pollenza en l'anyo 402 y en Verona en l'anyo 403. A la muerte d'Estilicón asitia Roma, retirando-se con un tributo. Dimpués asitia a Honorio en a suya nueva capital Ravena.

En l'anyo 401 prene Roma, ye saqueyata y cremata, crebando con a ideya d'inviolabilidat d'esta ciudat, que por o menos levata ueito sieglos sin ser presa. Entre os presoners os visigodos se levoron a Gala Placidia chermanastra de l'emperador Honorio.

Dimpués Alarico se dirichió enta lo sud d'Italia, con a intención de pasar enta Africa, morindo en Cosenza.

## Mencions en fuents aragonesas
Ye mencionato en a "Cronica de Sant Chuan d'a Penya, en a Cronica de los Conquiridors y en "Historia contra los paganos":

## Bibliografía
* Hermann Kinder y Werner Hilgemann. *Atlas Historico Mundial*. Ediciones Itsmo.
Elizate

Una **elizate** u **anteiglesia** (en castellano) ye una localidat u districto municipal d'o País Basco que tien o suyo orichen en as comunidaz que s'organizaban arredol d'una parroquia y teneban como organo de gubierno l'asamblea de toz os vecins que se reuniban en concello ubierto celebrato en o portico d'a ilesia parroquial.

## Etimolochia
**Elizate** ye un termino basco formato por as parolas *eliza* "ilesia" + *ate* "puerta". A suya traducción literal sería alto u baixo "puerta d'ilesia", fendo referencia a o puesto an se bi celebraban os concellos d'a parroquia. A traducción d'iste vocable ta o castellano ye *anteiglesia*, "debant d'a ilesia".

## Orichen
L'orichen d'ista traza d'organización que tien relieu socio-politico, ye basato en os siguents elementos:

:*Existencia d'una ilesia parroquial
:*Institucionalización publica d'as arrocladas celebratas

En Bizcaya ista institución inicial se consolida en creyar-se as Chuntas Chenerals, que son as reunions d'os representants d'as diferents *elizates* d'un territorio. Ista institución gozaba d'una ampla autonomía respective d'os organs de gubierno d'o Senyorio. Os fueros de 1452 y 1526 no incluyen que una muit chicota normativa respective a las autoridaz d'as *elizates*.

## Organización
As *elizates* bizcaínas feban parti d'a denominata "Tierra Llana" (ye decir, *[[Tierra plana|Tierra Plana]]*). Se rechiban y richen por o dreito foral; en contraposición a os fueros d'as villas y ciudaz. Un grupo d*'elizate*s feban una Merindat

A responsabilidat d'o gubierno correspondeba a l'asamblea d'os vecins, que yera presidita por un fiel sindico y procurador cheneral, que afillaba como representacion de l'autoridat a *[[makila]]* d'a *elizate*.

O fiel exerceba o cargo por un periodo de tiempo determinato, por un regular una anyada, y representaba a la *elizate* en as Chuntas d'a merindat correspondient.

As *elizates* se trobaban dividitas en confrarias que correspondeban a los suyos vicos. Actualment encara se mantién a institución en muitos pocos puestos. Eixemplo de pervivencia d'as mesmas son as *elizates* de Derio y Iurreta

## Vinclos externos
*  Elizate Enciclopedia Auñamendi.
Portaavions

Un **portaavions** ye una nau de guerra u vaixiello disenyada ta desplegar y recullir avions, actuando como base aeria naval.
 
Os portaavions permiten a las fuerzas navals tener protección aeria a gran distancia sin amenistar bases aerias terrestres. As armadas modernas emplegan iste tipo de nau, como nau insignia, un papel que d'antis mas preneba o acuirazau. O cambio parte d'a creixent importancia d'a superioritat aeria como parti clau d'a guerra moderna, que prencipió en a Segunda Guerra Mundial.

Os portaavions sin d'escolta se consideran vulnerables a l'ataque d'atros vaixiellos, avions, submarins u misils, y por ixo viachan en grupos de batalla. A diferencia d'atras naus capitals d'o sieglo XX, a unica limitación en o suyo disenyo ha estau o presupuesto.

## Cubierta de vuelo

Os portaavions de disenyo moderno contan con una cubierta plana, a modo de pista de despegue y aterrizache, que ocupa a parti superior de vaixiello y a mayor parti d'a suya eslora. Os avions despegan por a proa y aterrizan por popa.

Os portaavions navegan a velocitat alta y rumbo contra o viento mientres os despegues, ta incrementar a velocitat aparent d'o viento en a cubierta y asinas facilitar a maniobra de despegue d'os avions.

Atros elementos d'a cubierta de vuelo se diferencian en función d'os tipos d'avions emplegaus: convencionals u bien V/STOL y helicopters. En o primer caso (como por eixemplo os grans portaavions d'os Estaus Unius) requieren de catapultas especials que dan un empentón adicional que permite despegar a os avions. D'atra man ta reducir a distancia en os aterrizaches se fa servir un sistema de cables que s'acollan a o gancho de coda que levan os avions. Un sistema diferent ye o emplegau por avions de despegue curto como os Harrier, requiere d'una cubierta de vuelo con un trampolín final (una chicota elevación) y aterrizan autonomament de traza vertical. Os helicopteros aterrizan y despegan verticalment permitindo operar, amás d'os portaavions, en destructors u fragatas con cubierta de vuelo.

## Se veiga tamién
* Vaixiello.
* Galera.
* Avión.

## Referencias
It Bilt

**It Bilt** (en neerlandés *het Bildt*) ye un municipio neerlandés situato en a provincia de Frisia.

A suya población ye de 10.963 habitants (2007) en una superficie de 116,51 km², con una densidat de población de 119 hab/km².

## Poblacions
O municipio incluye as siguients localidaz
It Hearrenfean

**It Hearrenfean** (en neerlandés *Heerenveen*) ye un municipio neerlandés situato en a provincia de Frisia.

A suya población ye de 42.754 habitants (2007) en una superficie de 140,15 km², con una densidat de población de 316 hab/km².

En esta ciudat vivió os zaguers anyos d'a suya vida o poeta y periodista Fedde Schurer.

## Poblacions
Aldehoarne (850), Aldskoat (1480), Bontebok (440), De Knipe (1470), Gersleat (290), Hoarnstersweach (890), It Hearrenfean (29.750), Jobbegea (3270), Ketlik (630), Lúnbert (450), Mildaam (740), Nijhoarne (1500), Nijskoat (140), Oranjewâld (1030), Terbant (290), y Tsjalbert (730).
Trapesonda

**Trapesonda** (*Trapezunte* en griego, *Trabzon* en turco) ye una ciudat d'a costa sudoriental d'a mar Negra, capital d'a provincia de Trapesonda en Turquía.

A suya población ye de 228.826 habitants (2009) en una superficie de 4.685 km², con una densidat de población de 258,70 hab/km².

Ha estau historicament una ciudat de población griega dica que por a guerra greco-turca y lo tractau de Lausana esta minoría etnica fue forachitada de Turquía. Tamién estió historicament un punto important en o comercio internacional en estar en o camín entre Costantinoble y Persia.

## Toponimia
A ciudat fue fundada con o nombre de Τραπεζοῦς *Trapezus* ("mesa" relacionau con a denominación d'a figura cheometrica), y a denominación podría derivar d'o relieu en saso u altiplano que teneba lo puesto orichinal d'a ciudat.

Trobamos mencions a Trapesonda en o *[[Libro de los Emperadors]]*, en *[[La Flor de las Ystorias d'Orient]]* y en o *[[Libro d'as Marabillas d'o Mundo]]*:

En chistabín se diz *trapisondas* a qui ye oportunista, negociant u "ganguero" y se relaciona con este toponimo

## Historia

Trapisonda fue fundada por colonos griegos orichinarios de Mileto u de Sinop, seguntes a tradición, en l'anyo 756&nbsp;aC y fació part d'un conchunto de diez colonias en a rechión d'o Ponto.

Dimpués d'a cuatrena cruzada os griegos bizantins de Trapesonda no dependeban de Costantinoble y creyoron un estau independient, l'Imperio de Trapesonda, que no s'adhibió a l'Imperio Bizantín reconstruyiu d'os Paleologos y que resistió os abances d'os turcos anatolicos, estando conquiesto por os otomans bel tiempo dimpués que la mesma Costantinoble.

A población griega de Trapesonda fue forachitada en a suya mas gran part mientres a Guerra Greco-Turca y por aplicación d'o Tractau de Lausana que establiba un intercambio de población entre los musulmans de Grecia y los ortodoxos griegos de Turquía.

## Referencias

## Vinclos externos
Representación d'as colors

Por **representación d'as colors** s'entiende un metodo ta identificar d'a traza mas precisa fesable una color, a partir 
d'un codigo definito de tabla d'asociacions estandards, u un numero u serie de numeros relacionatos directament con as magnituz fisicas que son la base d'una visión de colors. Iste requisito ye amenistable en muitas d'as actividaz humanas, como por eixemplo en a producción de graficas y lo contenito editorial u la construcción.

Ta lo fundamento d'a representación d'as colors bi ha metodos de codificación que ligan a cadagún un codigo arbitrario u un codigo calculato.

Un eixemplo de metodo de **codificación arbitraria** ye o simbol que o productor de pinturas fica sobre l'envase d'o producto. La tabla d'asociación, por tanto, ye un catalogo d'o fabricant on cadaguna d'as muestras de color s'asocia con un simbolo que representa o suyo unico codigo. Atro eixemplo conoixito d'iste metodo de codificación ye l'escala de Pantone

D'atra man, un metodo de **codififación calculato** se basa en a definición fisica d'os competidors ta conseguir a color (com l'intensidat d'un feixo de luz u la densidat d'a tinta y formula matematica ta obtenir-ne un codigo numerico unico;
en matematicas se puet representar un fenomeno que depen de diversas mesuras con una taula de diversas dimensions, istas representacions se definen en l'espacio de color; pero o problema ye que a pantalla de visualización d'as colors tien anormalidaz instrumentals de manera que una mesma codificación calculata se calcula de diferents trazas ta dos dispositivos que pueden basar-se en o mesmo mecanismo.
Oopart

**Oopart** (de l'anglés *Out of Place artifacts*, literalment *obchectos difuera de puesto*) ye un termin enfalcau per o naturalista y criptozoologo estausunidense Ivan T. Sanderson ta referir-se a un obchecto intresant historica, arqueolochica u paleontolochicament trobau en un contexto muito inusual u cuasi imposible.

O termin ye emplegau ta describir una graniza variedat d'obchectos dende anomalías estudiatas per as principals corrients cientificas a pseudo-arqueolochía muito luent d'ixas corrients, u obchectos que s'han contrimostrau estar falsificacions u tener explicacions mundans.

En bellas ocasions, anque raras, a valura d'istos *ooparts* ye adempribiata per os cientificos. Per eixemplo cuan resulta contrimostrau que bel obchecto estió creyau con una tecnolochía que previament se preixinaba que a  antiga cultura que lo construyió no en teneba pas.

D'entre istos, cal esmentar a Lente de Nimrud y a maquina d'Antiquitera una pieza que cambió a repleca cientifica que se teneba sobre as antigas tecnolochías. Ista ye un mecanismo con forma de reloch trobau drento d'una nau griega naufragata enta par d'o 150-100 aC (bellas mil anyadas antis de que estioron inventaus os relochs). Ista maquina ha resultau estar  una especie de computador mecanico y ha estau desaminau ante os rayos X per afamaus cientificos modernos.

Os *ooparts* son a ormino d'intrés ta creyaccionistas y atras collas de chents que rechiran evidencias que refuten a teoría d'a evolución u que repunten a noción d'un Diluvio Universal u mesmo vesitas alienichenas en un remoto pasau.

## Referencias